รัฐบาลไทย-ข่าวทำเนียบรัฐบาล-รมว.พม. ลงพื้นที่ตรวจเยี่ยมและติดตามการดำเนินงาน พร้อมมอบนโยบายด้านการพัฒนาบุคลากรสู่ผู้นำทางสังคม ณ สถาบันพระประชาบดี
วันศุกร์ที่ 27 เมษายน 2561
รมว.พม. ลงพื้นที่ตรวจเยี่ยมและติดตามการดําเนินงาน พร้อมมอบนโยบายด้านการพัฒนาบุคลากรสู่ผู้นําทางสังคม ณ สถาบันพระประชาบดี
รมว.พม. ลงพื้นที่ตรวจเยี่ยมและติดตามการดําเนินงาน พร้อมมอบนโยบายด้านการพัฒนาบุคลากรสู่ผู้นําทางสังคม ณ สถาบันพระประชาบดี ศูนย์พัฒนาการจัดสวัสดิการสังคมผู้สูงอายุ และสถานคุ้มครองคนไร้ที่พึ่งชายธัญบุรี จ.ปทุมธานี
วันที่ 26 เม.ย. 61เวลา 14.00 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่ตรวจเยี่ยมและติดตามการดําเนินงาน พร้อมมอบนโยบายด้านการพัฒนาบุคลากรสู่ผู้นําทางสังคม ณ ห้องประชุม ชั้น 1 อาคารธัญรีญ์ สถาบันพระประชาบดี อําเภอธัญบุรี จังหวัดปทุมธานี จากนั้นได้เยี่ยมชมการดําเนินงานของศูนย์พัฒนาการจัดสวัสดิการสังคมผู้สูงอายุ จังหวัดปทุมธานี และสถานคุ้มครองคนไร้ที่พึ่งชายธัญบุรี จังหวัดปทุมธานี
การลงพื้นที่ตรวจเยี่ยมหน่วยงานในวันนี้ เป็นการติดตามการดําเนินงาน พร้อมทั้งมอบนโยบายด้านการพัฒนาบุคลากรสู่ผู้นําทางสังคม รวมทั้งเป็นการสร้างขวัญกําลังใจให้กับข้าราชการ เจ้าหน้าที่ผู้ปฏิบัติงานหน่วยงานในสังกัดกระทรวง พม. สําหรับสถาบันพระประชาบดี เป็นหน่วยงานในสังกัดสํานักงานปลัดกระทรวงการพัฒนาสังคมและความมั่นคงของมนุษย์ (สป.พม.) มีภารกิจหน้าที่ ดังนี้ 1) กําหนดยุทธศาสตร์ และแผนพัฒนาทรัพยากรบุคคลของกระทรวง 2) พัฒนาระบบ รูปแบบ และหลักสูตรการพัฒนาและฝึกอบรมบุคลากร และ 3) ดําเนินการจัดและสนับสนุนการพัฒนาและฝึกอบรมบุคลากรของกระทรวงและบุคคลภายนอก รวมทั้งการจัดทําระบบสารสนเทศ และการติดตามประเมินผลอย่างเป็นระบบ โดยมีหลักสูตรการพัฒนาและฝึกอบรมประจํา 3 หลักสูตร ได้แก่ 1) หลักสูตรการข้าราชการที่ดี 2) หลักสูตรนักพัฒนาสังคมฯ (พม.) และ 3) หลักสูตรนักบริหารการพัฒนาสังคมฯ (นพม.) ซึ่งทั้ง 3 หลักสูตรเป็นการเสริมสร้างขีดความสามารถในการคิดวิเคราะห์ และการบริหารจัดการผลการปฏิบัติงานให้เกิดผลสัมฤทธิ์กับองค์กร และเตรียมความพร้อมเข้าสู่ตําแหน่งที่สูงขึ้น ตลอดจนการเพิ่มขีดความสามารถในการบริหารจัดการที่ตอบสนองกับความต้องการของกลุ่มเป้าหมายเป็นสําคัญ
ศูนย์พัฒนาการจัดสวัสดิการสังคมผู้สูงอายุ จังหวัดปทุมธานี เป็นหน่วยงานในสังกัดกรมกิจการผู้สูงอายุ (ผส.) มีภารกิจสําคัญ คือ เป็นศูนย์การเรียนรู้ ศูนย์ฝึกอบรมและดูแลผู้สูงอายุ รวมทั้งเป็นศูนย์ประสานแนะนําปรึกษา ส่งต่อ และพัฒนาศักยภาพบุคลากรด้านผู้สูงอายุ ปัจจุบันมีผู้สูงอายุเข้ารับบริการ จํานวนทั้งสิ้น 91 คน แบ่งเป็น ชาย 27 คน และหญิง 64 คน สําหรับสถานคุ้มครองคนไร้ที่พึ่งชายธัญบุรี จังหวัดปทุมธานี เป็นหน่วยงานในสังกัดกรมพัฒนาสังคมและสวัสดิการ (พส.) มีภารกิจในการให้บริการจัดสวัสดิการสังคมแก่กลุ่มเป้าหมาย (คนไร้ที่พึ่ง ผู้กระทําการขอทาน ผู้ที่อยู่ในภาวะยากลําบากผู้มีอาการทางจิตทุเลา เพศชาย อายุ 18 ปีขึ้นไป ปัจจุบันมีผู้รับบริการจํานวนทั้งสิ้น 588 คน) ดังนี้ ปัจจัย 4 ตรวจสอบสิทธิสวัสดิการพื้นฐาน การสังคมสงเคราะห์ รักษาพยาบาลฟื้นฟู ร่างกาย จิตใจ สังคม ฝึกอําชีพ โดยมี "โครงการธัญบุรีโมเดล”
การพัฒนาทรัพยากรบุคคล เป็นอีกหนึ่งปัจจัยของความสําเร็จในการบริหารจัดการองค์กร เพื่อนําไปสู่การบรรลุเป้าหมายตามวิสัยทัศน์ พันธกิจ ยุทธศาสตร์ และมาตรการกลไกต่างๆ ได้อย่างมีผลสัมฤทธิ์ กระทรวงการพัฒนาสังคมและความมั่นคงของมนุษย์ (พม.) จึงตระหนักถึงความสําคัญในด้านการพัฒนาบุคลากรสู่ผู้นําทางสังคม โดยเฉพาะการพัฒนาบุคลากรยุคใหม่ ต้องมีวิธีการปรับเปลี่ยนใน 3 เรื่อง ได้แก่ 1) การปรับเปลี่ยนความคิดของบุคลากร 2) การสร้างค่านิยมที่เป็นวัฒนธรรมขององค์กรที่เข้มแข็ง และ 3)ทักษะในการปฏิบัติงานได้อย่างมืออาชีพ ทันกับการเปลี่ยนแปลงของสถานการณ์ทางสังคมและกระแสโลกาภิวัฒน์ ซึ่งการจะเปลี่ยนแปลงดังกล่าวได้ จําเป็นต้องกําหนดบุคลากรกลุ่มเป้าหมายที่ชัดเจน ใน 4 ระดับ ประกอบด้วย 1) บุคลากรผู้ปฏิบัติงานโดยทั่วไป เป็นกลุ่มบุคคลที่มีจํานวนมากที่สุดในองค์กร ซึ่งต้องพัฒนาความรู้ ความเข้าใจ และทักษะในเรื่องเกี่ยวกับการสร้างความตระหนักรู้ข้อมูล ข่าวสาร การจดบันทึกข้อมูลที่ตอบสนองกับความต้องการขององค์กรในแต่ละกลุ่มเป้าหมาย ส่งเสริมให้เกิดความคิดสร้างสรรค์ในการปฏิบัติงาน เพื่อปรับปรุงกระบวนงานด้วยตัวของเขาเอง และที่สําคัญคือการสร้างจิตสํานึก และความรับผิดชอบในหน้าที่ที่ได้รับมอบหมาย 2) หัวหน้าหน่วยงานระดับต้น เป็นกลุ่มบุคคลที่มีจํานวนน้อยกว่ากลุ่มแรก ต้องมีการเตรียมการและพัฒนาทักษะในเรื่องการคิดวิเคราะห์ การปรับเปลี่ยนข้อมูลข่าวสารให้เป็นองค์ความรู้ ตรวจสอบให้เป็นให้เห็นถึงความแตกต่างของข้อมูล และนํามาจัดหมวดหมู่ที่เป็นระบบ มีทักษะในการคิดเชิงบูรณาการ ให้เห็นถึงการทํางานร่วมกันของคนในองค์กร เป็นการร่วมปรึกษาหารือ เพื่อปรับเปลี่ยนกระบวนการทํางาน การแก้ไขปัญหาที่สามารถมองเห็นเป็นภาพรวมขององค์กร มีทักษะการวิเคราะห์ โดยใช้เครื่องมือ SWOT Analysis มาวิเคราะห์มีทักษะการสื่อสารในการสร้างแรงจูงใจให้กับผู้ใต้บังคับบัญชา เป็นการสร้างความเชื่อมั่นให้เกิดขึ้นในการปฏิบัติงาน พร้อมรับการสอนงานจากผู้บังคับบัญชา มีทักษะการจัดการความรู้ การถ่ายทอดองค์ความรู้ให้กับผู้ใต้บังคับบัญชา และมีทักษะการปรับเปลี่ยนกระบวนงานที่ตอบสนองกับความต้องการของผู้รับบริการ 3) ผู้บริหารระดับกลาง เป็นกลุ่มบุคคลที่มีจํานวนน้อยกว่ากลุ่มที่สอง ต้องมีแนวทางในการเตรียมการและพัฒนาทักษะในเรื่องการกําหนดกลยุทธ์หน่วยงาน โดยการศึกษาวิเคราะห์ปัจจัยภายนอกและปัจจัยภายในองค์กร ใช้กระบวนการแลกเปลี่ยนเรียนรู้ มาบริหารจัดการอย่างมีกลยุทธ์ มีทักษะในการปฏิบัติงานให้เป็นไปตามกลยุทธ์ที่กําหนด โดยการถ่ายทอดให้กับหัวหน้างานระดับต้นนําไปสู่การขับเคลื่อน มีทักษะการเป็นผู้นําการเปลี่ยนแปลง การสื่อสารที่มีประสิทธิภาพ โดยเฉพาะการประชุมการสร้างความเข้าใจให้เห็นถึงความสําเร็จในการปฏิบัติงานร่วมกัน สามารถตอบคําถามของผู้ใต้บังคับบัญชาได้อย่างชัดเจน มีทักษะในการแก้ปัญหา มีการนําเทคโนโลยีดิจิทัลมาใช้ในการบริหารจัดการในการปฏิบัติงานที่จะก่อให้เกิดองค์ความรู้ที่กว้างขวางมากยิ่งขึ้น และ 4) ผู้บริหารระดับสูง เป็นกลุ่มบุคคลที่มีจํานวนน้อยกว่ากลุ่มที่สาม ต้องมีแนวทางในการเตรียมการและพัฒนาทักษะในเรื่องการกําหนดนโยบายและทิศทางขององค์กรที่ถูกต้อง เป็นการมองในภาพรวมขององค์กรทั้งหมด มองเห็นโอกาสและหรือปัญหาที่คาดว่าจะเกิด ตลอดจนการคิดวิเคราะห์ปัจจัยภายในและภายนอก เพื่อนําไปสู่การกําหนดวิสัยทัศน์ พันธกิจ ยุทธศาสตร์ และกลยุทธ์ในการบริหารจัดการได้อย่างถูกต้อง สร้างองค์กรแห่งการเรียนรู้อย่างแท้จริง มีการสื่อสารเพื่อให้เกิดการเปลี่ยนแปลงในภาพรวมขององค์กร ส่งเสริมทักษะการทํางานเป็นทีม มีมนุษยสัมพันธ์ สร้างแรงจูงใจโดยให้ผู้ใต้บังคับบัญชา มีความเข้าใจในเรื่องนั้นๆ และพร้อมที่จะปฏิบัติงานไปสู่เป้าหมายร่วมกันขององค์กร รวมทั้งปรับปรุงกระบวนงานภายในเพื่อให้เกิดความคล่องตัวในการบริหารจัดการที่มีประสิทธิภาพ